OpenLLM-France/wikimedia huggingface dataset:
# Bleekeria kallolepis

Bleekeria kallolepis és una espècie de peix de la família dels ammodítids i de l'ordre dels perciformes.

## Morfologia

Els mascles poden assolir els 10,6 cm de longitud total.

## Distribució geogràfica

Es troba a l'Índia i Tailàndia.

## Referències

* ↑ Günther, A., 1862. Catalogue of the fishes in the British Museum. Catalogue of the Acanthopterygii, Pharyngognathi and Anacanthini in the collection of the British Museum. Cat. Fishes i-xxi + 1-534.
* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Ida, H., P. Sirimontaporn i S. Monkolprasit, 1994. Comparative morphology of the fishes of the Family Ammodytidae, with a description of two new genera and two new species. Zool. Stud. 33(4):251-277.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Camí Vell de Riudoms

El Camí Vell de Riudoms, o Camí de Riudoms (encara que aquest últim nom és també el d'un carrer que transcorre per l'interior de Reus), és un camí del terme d'aquesta ciutat que l'unia, i encara l'uneix, amb el poble de Riudoms.
Arrencava antigament del Camí de Cambrils, allà on ara hi ha la plaça de la Pastoreta. Des d'allí, en direcció oest, baixa per travessar el barranc de l'Escorial en una zona actualment urbanitzada, va per les Forques Velles entremig de noves urbanitzacions, travessa el barranc de Pedret i, a la vora del Mas del Font, molt poc abans de fer cap a la carretera de Riudoms, es bifurca: per la dreta condueix a la cruïlla de la carretera de Riudoms amb la de Vinyols o també carretera del Parc Samà, i per l'esquerra, surt aviat del terme, i més enllà desemboca també a la carretera de Riudoms. El camí passava per l'actual carretera de Riudoms, oberta a doble pas al segle xix, per damunt de l'antic camí vell. Creua més endavant, ja en terme de Riudoms, la riera de Maspujols. El camí es continuava en direcció a l'actual Institut de segon ensenyament i del poliesportiu, ubicats en els terrenys on, segons Pere Anguera, hi havia l'antic poble de Llaberia, que una riuada es va endur als inicis de la repoblació, al segle xii.

## Referències

* ↑ Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 494. ISBN 8486387655.
* 1 2 Aguadé sans, Enric. Els camins mil·lenaris del Baix Camp. Reus: Centre d'Estudis Comarcal Josep Iglésies, 1992, p. 60. ISBN 846044371X.
* ↑ Anguera, Pere. Història dels pobles del Baix Camp. Reus: Reus Diari, 1989, p. 265.
# Forkland

* Aquest article tracta sobre el poble d'Alabama. Vegeu-ne altres significats a «Forkland (Kentucky)».
Forkland és una població dels Estats Units a l'estat d'Alabama. Segons el cens del 2000 tenia 629 habitants.

## Demografia

Segons el cens del 2000, Forkland tenia 629 habitants, 245 habitatges, i 161 famílies. La densitat de població era de 69,6 habitants/km².
Dels 245 habitatges en un 36,3% hi vivien nens de menys de 18 anys, en un 35,5% hi vivien parelles casades, en un 27,8% dones solteres, i en un 33,9% no eren unitats familiars. En el 32,7% dels habitatges hi vivien persones soles el 10,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,32.
Per edats la població es repartia de la següent manera: un 31,8% tenia menys de 18 anys, un 6,8% entre 18 i 24, un 26,1% entre 25 i 44, un 24,5% de 45 a 60 i un 10,8% 65 anys o més.
L'edat mediana era de 34 anys. Per cada 100 dones hi havia 88,3 homes. Per cada 100 dones de 18 o més anys hi havia 77,3 homes.
La renda mediana per habitatge era de 18.698 $ i la renda mediana per família de 22.115 $. Els homes tenien una renda mediana de 24.375 $ mentre que les dones 16.544 $. La renda per capita de la població era de 9.314 $. Aproximadament el 29,5% de les famílies i el 31,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Sint-Niklaas

Sint-Niklaas o Sint-Niklaas-Waas és un municipi belga de la província de Flandes Oriental a la regió de Flandes. És la capital del Waasland, a mig camí entre Anvers i Gant, i forma una connurbació amb els municipis de Sint-Gillis-Waas, Stekene i Temse.

## Seccions

| # | Nom | Extensió (km²) | Població (01/01/2010) |
| I | Sint-Niklaas | 31,74 | 50.056 |
| II | Nieuwkerken-Waas | 9,86 | 5.920 |
| III | Belsele | 20,26 | 9.742 |
| IV | Sinaai | 21,94 | 6.094 |

## Situació

* a. Stekene
* b. Kemzeke (Stekene)
* c. Sint-Pauwels (Sint-Gillis-Waas)
* d. Sint-Gillis-Waas
* e. Vrasene (Beveren)
* f. Beveren
* g. Haasdonk (Beveren)
* h. Temse
* i. Tielrode (Temse)
* j. Elversele (Temse)
* k. Waasmunster
* l. Lokeren
* m. Eksaarde (Lokeren)
* n. Moerbeke

## Persones

* Tom Lanoye (1958), escriptor

## Agermanaments

* Abingdon
* Colmar
* Gorinchem
* Lucca
* Schongau
* Tábor
# Branovo

Branovo és un poble i municipi d'Eslovàquia que es troba a la regió de Nitra, al sud-oest del país. El 2022 tenia una població estimada de 583 habitants.

## Referències

* ↑ «Nitriansky kraj (Slovakia): Districts, Towns and Municipalities» (en anglès), 1 gener 2022. [Consulta: 19 abril 2022].
# Guo Lanying

Guo Lanying (xinès simplificat: 郭兰英, pinyin: Guō Lányīng; Pingyao, Shanxi, desembre de 1929) és una famosa soprano d'òpera xinesa, coneguda per cantar cançons patriòtiques com "Nanniwan" (1943), i la cançó de la pel·lícula Shangganlin, "Wo de Guojia" (1956).
Va nàixer en una família pobra a Pingyao, al centre de Shanxi, i va començar a estudiar Shanxi bangzi, una forma d'òpera local, als sis anys. Va actuar amb la companyia de teatre local a Taiyuan, la capital provincial, als 11 anys.
A la dècada del 1940, es va especialitzar en òpera a la North China United University, i va actuar amb el grup de cançons i dansa de la universitat. Amb el grup, va interpretar molts drames de dansa.
Després de la revolució xinesa, Guo es va convertir en l'intèrpret principal del Teatre de la Cançó i la Dansa del Conservatori Central de Música, l'Òpera Experimental Central i l'Òpera de la Xina. Va interpretar els papers principals en moltes òperes noves, com La xica dels cabells blancs i El casament de la jove Er Hei. A la dècada del 1960 va aparèixer a la pel·lícula L'Orient és roig.
Juntament amb la cantant Wang Kun, va ser membre de la primera generació d'artistes xinesos que es van formar a l'estranger. Va visitar la Unió Soviètica, Romania, Polònia, Txecoslovàquia, Iugoslàvia, Itàlia, Japó i altres nacions.
Guo es va jubilar el 1982 i va continuar ensenyant al Conservatori de Música de la Xina de Pequín. El 1986 va establir l'Escola d'Art Guo Lanying a Guangdong.

## Referències

* 1 2 3 4 5 6 7 Song, Yuwu. Biographical Dictionary of the People's Republic of China. McFarland, 2014-01-10, p. 106-107. ISBN 978-1-4766-0298-1.
* ↑ Sleeman, E.. The International Who's Who of Women 2002. Taylor & Francis Group, 2001, p. 224. ISBN 9781857431223.
# Buttero

Buttero és el nom donat al pastor en bestiars bovins típic de la Maremma a la Toscana i en altres zones d'Itàlia, com la Campanya romana i les Aiguamolls Pontino.
El nom deriva aparentment del grec boútoros, «el que empeny els bous», terme format per bous, «bou», i teíro, «empènyer».
El buttero cavalca habitualment el cavall típic de la pantanosa Maremma. La sella de muntar és característica i nomenada bardella. La seva roba està constituïda per calçons d'una tela rústica de cotó tramat en saia (diagonal) nomenats fustagnos, calça els cosciali (espècie de grans polaines de cuir), i porta una jaqueta de Bellón i un barret d'ala negre. Es protegeix de la pluja amb un capot de grans dimensions nomenat pastràno, que recorda el ponxo del gautxo del Riu de la Plata. Per guiar els bovins i equins, utilitza un bastó nomenat mazzarella.

## Enllaços externs

* I Butteri dell'alta Maremma (italià)
* Il buttero sul sito dell'Azienda Agricola Albarese (italià)
* Associazione butteri della Maremma (italià)
# Can Gomà (Mollet del Vallès)

Can Gomà és una obra noucentista de Mollet del Vallès (Vallès Oriental) inclosa a l'Inventari del Patrimoni Arquitectònic de Catalunya.

## Descripció

Edificació civil aïllada, de planta i composició complexa. Consta de planta baixa i dos pisos. El pis superior, amb la meitat de la planta a manera de terrassa, està resolt en la línia de façana amb una sèrie d'arcs de mig punt. La coberta és a quatre vessants.

## Història

Des de la meitat de la dècada dels setanta, quan passà a ser de propietat municipal, s'utilitza com a llar de jubilats.

## Referències

* 1 2 «Can Gomà». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 21 juliol 2018].
# Can Sala (Vidreres)

Can Sala és un edifici del municipi de Vidreres (Selva) inclosa en l'Inventari del Patrimoni Arquitectònic de Catalunya.

## Descripció

Es tracta d'una casa de dues plantes i teulada a doble vessant a laterals que té totes les obertures emmarcades de pedra. El sector més interessant és el format per la porta principal i la finestra que hi ha a sobre, al primer pis, ja que estan enllaçats per tres blocs sostenidors que deixen una obertura d'espitllera.
A la part dreta i esquerra de la casa existeixen uns afegits constructius en forma de porxo i de garatge que continuen la teulada original.
Pel que fa a les obertures de la part posterior, es conserven les originals de marc de rajol
A la part esquerra de la façana, a l'altura del primer pis, hi ha un rellotge de sol de terrissa datat de 1815.

## Història

La llinda monolítica de l'entrada principal té una inscripció, encapçalada per la data 1751, el nom de Jesus i una creu, que diu: “SI EN TA CASA HI HA BON TEMPS NO FASSAS FARM(e)SA QUE ES MAL P(er) LOS VIVENTS MATHEV BRVGVERA ME FECIT DIE 22 O(ctu)BRE”
Dins la casa es conserva un dintell de pedra amb la data de 1661.

## Referències

* 1 2 3 4 5 6 «Can Sala». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 novembre 2015].

### Bibliografia

* Llinàs i Pol, Joan; Merino i Serra, Jordi; El Patrimoni de la Selva: Inventari històric artístic i arqueològic dels municipis de la Comarca, 1998
# Glicó (poeta)

Glicó (en llatí Glycon, en grec antic Γλύκων) fou un poeta líric grec del qual els metres glicònics prenen el nom. Només es conserven tres línies mencionades per Hefestió com a exemple del ritme sil·làbic d'aquell tipus de metre.

## Referències

* ↑ 1.Glycon a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 278
# Brochiraja asperula

Brochiraja asperula és una espècie de peix de la família dels raids i de l'ordre dels raïformes.

## Morfologia

* Els mascles poden assolir 51 cm de longitud total.

## Reproducció

És ovípar i les femelles ponen càpsules d'ous, les quals presenten com unes banyes a la closca.

## Hàbitat

És un peix marí i d'aigües profundes que viu entre 200-1.300 m de fondària.

## Distribució geogràfica

Es troba a l'oceà Pacífic sud-occidental: és un endemisme de Nova Zelanda.

## Observacions

És inofensiu per als humans.

## Referències

* ↑ «Brochiraja asperula». Catalogue of Life. (anglès) (anglès)
* 1 2 3 4 5 FishBase (anglès)
* ↑ Cox, G. i M. Francis, 1997. Sharks and rays of New Zealand. Canterbury Univ. Press, Univ. of Canterbury. 68 p.
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.

## Bibliografia

* Compagno, L.J.V., 1999. Checklist of living elasmobranchs. p. 471-498. A W.C. Hamlett (ed.) Sharks, skates, and rays: the biology of elasmobranch fishes. Johns Hopkins University Press, Maryland, Estats Units.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* McEachran, J.D. i K.A. Dunn, 1998. Phylogenetic analysis of skates, a morphologically conservative clade of elasmobranchs (Chondrichthyes: Rajidae). Copeia (2):271-290.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
* uBio (anglès)
# Erich Metze

Erich Metze (Dortmund, 7 de maig de 1909 - Erfurt, 28 de maig de 1952) va ser un ciclista alemany que fou professional entre 1930 i 1940. Combinà la seva participació en carretera i en pista, on aconseguí notables èxits, entre ells dos campionats del món de mig fons. En carretera destaca la victòria a la Volta a Alemanya de 1931.

## Palmarès

* 1930
** Vencedor d'una etapa de la Volta a Alemanya
* 1931
** 1r a la Volta a Alemanya i vencedor de 2 etapes
* 1933
** Campió d'Alemanya de mig fons
* 1934
** Campió del món de mig fons
** Campió d'Alemanya de mig fons
* 1935
** Campió d'Alemanya de mig fons
* 1936
** Campió d'Alemanya de mig fons
* 1938
** Campió del món de mig fons
* 1939
** Campió d'Alemanya de mig fons

### Resultats al Tour de França

* 1931. 8è de la classificació general

## Enllaços externs

* Fitxa d'Erich Metze a sitiodeciclismo.net
# Cala Carbó (Ciutadella)

La Cala en Carbó és una cala del Nord del municipi de Ciutadella, a Menorca.
Aquest entrant de mar aïllat i verge es caracteritza per tenir forma d'U, unes dimensions mitjanes, una vegetació escassa als seus voltants (està envoltada pels empits de color obscur dels turons de la Bassa Verda), un talús de còdols, una exposició als vents del nord, sud-oest, nord-oest, brisa lleugera, una mar tranquil·la, així com un pendent normal.
Les condicions marines i subaquàtiques desaconsellen el fondeig d'embarcacions enfront de la seva vorera.

## Enllaços externs

* Cala carbó. Platges de Balears Arxivat 2012-06-30 a Wayback Machine.
# Notari (desambiguació)

«Notari» té aquests significats:
* Notari, fedatari públic als països amb dret llatí
* Notari romà
* Notari bizantí
# Forrellat lliscant

El forrellat llevadís o forrellat lliscant és principalment emprat en armes monotirs i consisteix en un bloc de metall sòlid que es llisca verticalment en entalles de la recambra de l'arma, sent accionat per una palanca. Quan està en posició superior, tanca la recambra i resisteix la força de l'retrocés. En la posició inferior deixa la recambra oberta, per poder recarregar amb un cartutx. Després de la re-càrrega, la palanca empeny el forrellat a la posició superior per tancar i segellar la recambra. És una acció molt resistent, quan la recambra es tanca, el calaix de mecanismes es transforma en una sola peça d'acer (al contrari d'altres accions que es basen en galets per tancar la recambra). Aquest tipus de forrellat és emprat en artilleria pesant, igual que en armes lleugeres.
Els fusells que empren aquest tipus de forrellat inclouen al Comblain M1870 belga, el Mylonas M1872 grec, el Sharps, el Farquharson, el Stevens 1890, el Sharps-Borchardt Model 1878, el Winchester Model 1885, el Browning M78 i el Ruger No 1. Els fusells militars de forrellat llevadís van ser usuals al segle xix. Però van ser reemplaçats pels fusells de forrellat, que tenien una major cadència de tret i es recarregaven des d'un dipòsit intern fix.
Igual que les peces d'artilleria, els fusells de forrellat llevadís encara es fabriquen i són emprats per cacera, tir al blanc i com escopetes industrials (calibre 8) per escurar xemeneies de calderes.
El forrellat llevadís està estretament vinculat amb el fusell Martini-Henry, l'acció Peabody (similar a aquest, però no idèntica amb la del Martini-Henry), l'acció Ballard i el fusell Krag-Petersson (que és de repetició), que empra un forrellat pivotant en comptes d'un llevadís.

## Vegeu també

* Acció de bombament
* Acció de palanca
* Forrellat pivotant

## Bibliografia

* McLerran, Wayne. Browning Model 1885 Black Powder Cartridge Rifle; A Reference Manual for the Shooter, Collector & Gunsmith. (2008) TexasMac Publishing. ISBN 978-0-615-26561-2.

## Enllaços externs

* El forrellat llevadís (anglès)
# Sol·licitació

El terme sol·licitació s'empra en enginyeria estructural per a designar algun tipus d'acció o fenomen extern que afecta una estructura i necessita ser tingut en compte en els càlculs estructurals. Usualment el terme s'aplica a:
* Forces exteriors
* Esforços interns transmesos per una part de l'estructura a una altra part adjacent.
* Desplaçaments ocasionats per un desplaçament del terreny o l'empenta d'algun element extern.
* Deformacions induïdes per fenòmens variso com dilatació tèrmica, retracció del formigó, etc.

## Enllaços externs

* Tipos de solicitaciones en una estructura a E-struc (castellà)
# Can Framis

«Can Framis» té aquests significats:
* Can Framis (el Masnou), casa del municipi del Masnou (Maresme).
* Museu Can Framis, museu de Barcelona situat a l'antiga fàbrica Can Framis.
# Glide (Oregon)

Glide és una concentració de població designada pel cens dels Estats Units a l'estat d'Oregon. Segons el cens del 2000 tenia 1.690 habitants.

## Demografia

Segons el cens del 2000, Glide tenia 1.690 habitants, 624 habitatges, i 484 famílies. La densitat de població era de 64,6 habitants per km².
Dels 624 habitatges en un 36,1% hi vivien nens de menys de 18 anys, en un 65,9% hi vivien parelles casades, en un 7,4% dones solteres, i en un 22,4% no eren unitats familiars. En el 18,1% dels habitatges hi vivien persones soles el 6,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 3,06.
Per edats la població es repartia de la següent manera: un 28,6% tenia menys de 18 anys, un 6,2% entre 18 i 24, un 25,4% entre 25 i 44, un 27,7% de 45 a 60 i un 12,2% 65 anys o més.
L'edat mediana era de 39 anys. Per cada 100 dones de 18 o més anys hi havia 100,5 homes.
La renda mediana per habitatge era de 40.345 $ i la renda mediana per família de 45.313 $. Els homes tenien una renda mediana de 37.857 $ mentre que les dones 21.591 $. La renda per capita de la població era de 18.444 $. Aproximadament el 9,4% de les famílies i el 8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Glide». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Glide». American Fact Finder. Oficina del Cens dels Estats Units, 12-01-2010.
# Can Castellà

«Can Castellà» té aquests significats:
* Can Castellà (Vallgorguina), mas a Vallgorguina (Vallès Oriental)
* Can Castellà (Verdú), casa a Verdú (Urgell)
* Can Castellà (Vilablareix), masia a Vilablareix (Gironès)
# Format executable i enllaçable

En informàtica, el format executable i enllaçable (ELF, abans anomenat Extensible Linking Format), és un format de fitxer estàndard comú per a fitxers executables, codi objecte, biblioteques compartides i abocadors de nucli. Publicat per primera vegada a l'especificació per a la interfície binària de l'aplicació (ABI) de la versió del sistema operatiu Unix anomenada System V Release 4 (SVR4), i més tard a Tool Interface Standard, va ser ràpidament acceptat entre diferents proveïdors de Sistemes Unix. El 1999, va ser escollit com a format de fitxer binari estàndard per a sistemes Unix i similars a Unix en processadors x86 pel projecte 86open.
Per disseny, el format ELF és flexible, extensible i multiplataforma. Per exemple, admet diferents endians i mides d'adreces, de manera que no exclou cap unitat de processament central (CPU) o arquitectura de conjunt d'instruccions en particular. Això ha permès que sigui adoptat per molts sistemes operatius diferents en moltes plataformes de maquinari diferents.

## Disposició del fitxer

Cada fitxer ELF està format per una capçalera ELF, seguida de les dades del fitxer. Les dades poden incloure:
* Taula de capçalera del programa, que descriu zero o més segments de memòria.
* Taula de capçalera de secció, que descriu zero o més seccions.
* Dades a les quals fan referència les entrades de la taula de capçalera del programa o de la taula de capçalera de la secció.
Els segments contenen informació necessària per a l'execució del fitxer en temps d'execució, mentre que les seccions contenen dades importants per a l'enllaç i la reubicació. Qualsevol byte de tot el fitxer pot ser propietat d'una secció com a màxim, i es poden produir bytes orfes que no són propietat de cap secció.

## Referències

* ↑ Ganiga, Raghavendra Chandra. «Understanding ELF, the Executable and Linkable Format» (en anglès americà), 07-02-2020. [Consulta: 8 desembre 2023].
* ↑ «What Is an ELF File?» (en anglès). [Consulta: 8 desembre 2023].
* ↑ «TIS Committee May 1995 Tool Interface Standard (TIS) Executable and Linking Format (ELF) Specification» (en anglès). [Consulta: 8 desembre 2023].
* ↑ «[https://flint.cs.yale.edu/cs422/doc/ELF_Format.pdf I Executable and Linkable Format (ELF)]» (en anglès). [Consulta: 8 juliol 2023].
# Shadow Network

La Shadow Network (Xarxa a l'Ombra) fou una operació d'espionatge informàtic originada a la Xina que va aconseguir robar documents classificats i correus electrònics del govern indi, l'oficina del Dalai Lama, i altres xarxes de govern d'alt nivell. Es considera la segona operació de ciber-espionatge descoberta pels investigadors de l'Information Warfare Monitor, després del descobriment de GhostNet el març de 2009. L'informe “Shadows in the Cloud: Investigating Cyber Espionage 2.0” es va publicar el 6 d'abril de 2010, aproximadament un any després de la publicació de "Tracking GhostNet".
La xarxa d'espionatge feia servir diversos serveis d'internet, com per exemple xarxes socials, computació al núvol i altres plataformes de treball en xarxa. Els serveis van incloure Twitter, Google, Baidu, Yahoo , Blogspot, i blog.com, que va actuar com a amfitrió de malware tot infectant ordinadors amb programari maliciós.

## Referències

* ↑ Anna, Cara. «'Shadow Network' Of Chinese Hackers Steal Dalai Lama's Emails: REPORT», 06-04-2010. [Consulta: 1 novembre 2014].
* ↑ Branigan, Tania. «Cyber-spies based in China target Indian government and Dalai Lama», 06-04-2010. [Consulta: 1 novembre 2010].
* ↑ Zetter, Kim. «Spy Network Pilfered Classified Docs From Indian Government and Others», 06-04-2010. [Consulta: 1 novembre 2014].
* ↑ «Shadow cyber spy network revealed», 06-04-2010. [Consulta: 1 novembre 2014].
* ↑ Markoff, John. «Researchers Trace Data Theft to Intruders in China», 05-04-2010. [Consulta: 1 novembre 2014].
* ↑ «SHADOWS IN THE CLOUD: Investigating Cyber Espionage 2.0». The SecDev Group, 06-04-2010. [Consulta: 1 novembre 2010].
* ↑ Mills, Elinor. «Report: India targeted by spy network», 06-04-2010. [Consulta: 1 novembre 2014].